Viljandi \_\_. \_\_\_\_\_\_\_. 2022 nr

**Kiini päikeseelektrijaama detailplaneeringu algatamine. EELNÕU**

Elelevi OÜ (registrikood 14272593) esindaja Mark Orav esitas ettepaneku (registreeritud 7-2/140-1) detailplaneeringu algatamiseks Kiini külas katastriüksustel 62902:002:0051 (Küünipõllu), 62902:002:0049 (Küüni-Hansu), 62902:002:0362 (Songa), 62902:002:0361 (Songa). Ettepaneku tegija soovib sinna rajada päikeseelektrijaama.

Taotletaval planeeringualal kehtib Pärsti Vallavolikogu 19.04.2006 määrusega nr 13 kehtestatud üldplaneering. Üldplaneeringu kohaselt on detailplaneering koostamine kohustuslik tootmismaa krundi moodustamisel väljaspool kompaktse asustusega territooriumi. Üldplaneeringu kohaselt asub taotletav planeeringuala peamiselt põllumajandusmaa juhtotstarbega maa-alal. Taotletud detailplaneeringu ulatust ja eesmärki arvesse võttes on taotletav detailplaneering kehtiva üldplaneeringuga määratud juhtotstarvet muutev. Detailplaneeringut taotletavale alale varem koostatud ei ole.

Viljandi Vallavalitsuse keskkonnaspetsialist Liisa Kaasik poolt on koostatud keskkonnamõju strateegilise hindamise eelhinnang, mille lõppjärelduste kohaselt KSH algatamine vajalik ei ole.

Koostatud KSH eelhinnangu kohta on esitanud arvamuse Keskkonnaamet, Põllumajandus- ja Toiduamet.

08.09.2022 allkirjastatud lepinguga nr DP327 (reg 15-1/404) on Elelevi OÜ võtnud üle koostatava detailplaneeringu finantseerimise kohustuse. Sama lepinguga on planeeringu koostamise kohustuse võtnud arhitekt Sulev Ilves.

Tulenevalt eeltoodust ja võttes aluseks planeerimisseaduse § 4 lg 1, § 124 lg 10, § 125 lg 2, § 128 lg 1, § 142 lg 6, keskkonnamõju hindamise ja keskkonnajuhtimissüsteemi seaduse § 35 lg 3 ja 5, Viljandi Vallavolikogu

o t s u s t a b:

1. Algatada üldplaneeringut muutva detailplaneeringu koostamine Kiini külas katastriüksustel 62902:002:0051 (Küünipõllu), 62902:002:0049 (Küüni-Hansu), 62902:002:0362 (Songa), 62902:002:0361 (Songa) vastavalt lisatud asendiplaanile (lisa 1). Detailplaneeringuala suurus on ligikaudu 19 ha.
2. Anda detailplaneeringu koostamiseks järgmised lähteseisukohad (Lisa 2):
3. Detailplaneeringu koostamise eeldatav ajakava: 2022 – 2025 aasta jooksul.
4. Planeeringu koostamisse kaasatakse tehnovõrkude omanikud, kelle taristuga liitumisühendust kavandatakse või muudetakse ja katastriüksuste 62902:002:0049, 62902:002:0051, 62902:002:0362, 62902:002:0361 omanikud. Teised isikud Planeerimisseaduse § 127 lõigetes 2 ja 3 sätestatud alustel, kes selleks soovi avaldavad või kelle huve võib planeering puudutada, kui see selgub planeeringu koostamise käigus.
5. Mitte algatada koostatava detailplaneeringu keskkonnamõju strateegilist hindamist (KSH), kuna planeeringuga ei kavandata tegevust, mis keskkonnamõju hindamise ja keskkonnajuhtimissüsteemi seaduse (KeHJS) kohaselt on olulise keskkonnamõjuga tegevus. Kavandatava tegevusega ja detailplaneeringu elluviimisega ei kaasne eeldatavalt vahetu või kaudne mõju, mis võib ületada mõjuala keskkonnataluvust, põhjustada keskkonnas pöördumatuid muutusi või seada ohtu inimese tervise ja heaolu, kultuuripärandi või vara.
6. Planeeringuspetsialistil korraldada planeeringu algatamise teate avaldamine:
   1. ajalehes Sakala 30 päeva jooksul peale korralduse jõustumist;
   2. Ametlikes Teadaannetes 14 päeva jooksul peale korralduse jõustumist;
   3. valla veebilehel [www.viljandivald.ee](http://www.viljandivald.ee)
7. Otsus jõustub teatavakstegemisest.

(allkirjastatud digitaalselt)

Mait Allas

Vallavolikogu esimees

Saata elektrooniliselt:

Elelevi OÜ ([mark.orav@elelevi.ee](mailto:mark.orav@elelevi.ee))

Rahandusministeerium ([tiia.kallas@fin.ee](mailto:tiia.kallas@fin.ee))

Päästeamet ([louna@rescue.ee](mailto:louna@rescue.ee))

Põllumajandus- ja Toiduamet ([louna@pta.agri.ee](mailto:louna@pta.agri.ee))

62902:002:0049 (Küüni-Hansu) omanik U.T.L (14985206)

62902:002:0361, 62902:002:0362 (Songa) omanik Helve Pärnamägi (isikukood [45703316013](https://kinnistusraamat.rik.ee/PealeheOtsinguTulemus.aspx?nimi=45703316013))

planeeringuspetsialist ([raivo.laidma@viljandivald.ee](mailto:raivo.laidma@viljandivald.ee))

keskkonnaspetsialist ([liisa.kaasik@viljandivald.ee](mailto:liisa.kaasik@viljandivald.ee))

**Koostaja:** planeeringuspetsilist Raivo Laidma

**Esitaja:** Viljandi Vallavalitsus

**Hääletamine:** poolthäälte enamus